Сливо поле (община)

Община Сливо поле се намира в Северна България и е една от съставните общини на област Русе.

География

Географско положение, граници, големина 
Общината се намира в най-североизточната част на област Русе. С площта си от 276,822 km2 заема 6-о място сред 8-те общини на областта, което съставлява 9,56% от територията на областта. Границите ѝ са следните:
 на изток – община Тутракан, област Силистра;
 на югоизток – община Кубрат, област Разград;
 на юг и запад – община Русе;
 на север – Румъния.

Природни ресурси

Релеф 
Територията на община Сливо поле е разположена в северозападната част на Източната Дунавска равнина. Релефът на общината е низинен, равнинен и равнинно-хълмист. Крайните ѝ южни и югоизточни райони са заети от най-северозападната част на Лудогорското плато, като тук преобладава равнинно-хълмистият релеф. В него, източно от село Юделник се намира максималната височина на общината –  Джебеджийска могила 147,7 m. Около 3/4 от територията се заема от централната част на обширната Бръшлянска низина, най-голямата крайдунавска низина в България. Тук северно от село Бръшлен, на брега на река Дунав се намира най-ниската точка на община Сливо поле – 13 m н.в.

Води 
По северната граница на общината с Румъния на протежение от 20 km (от km 453 до km 473, километрите се отчитат нагоре от устието на реката) преминава част от долното течение на река Дунав. В източната част, от север на юг преминава най-долното течение на Топчийска река. Долината на реката представлява дълбоко всечено спрямо околния терен суходолие, в което епизодично (през пролетта и при поройни дъждове) протичат водни количества. Суходолието навлиза в общината югоизточно от село Кошарна и до село Малко Враново е ясно изразено в релефа. След навлизането му в Бръшлянската низина напълно се загубва, като е заменено от множество напоителни и отводнителни канали. Преди тяхното изграждане суходолието е минавала през село Голямо Враново и се е „вливало“ в река Дунав срещу остров Мишка, при при 459 km.

Населени места 
Общината се състои от 11 населени места. Списък на населените места, подредени по азбучен ред, население и площ на землищата им:

Административно-териториални промени 
 Указ № 749/обн. 29.11.1893 г. – преименува с. Гарван на с. Стефан Стамболово;
 Указ № 157/обн. 03.03.1894 г. – преименува с. Сърна бей на с. Борисово;
 МЗ № 3775/обн. 07.12.1934 г. – преименува с. Пара махле на с. Парица;
 – преименува с. Кая махле на с. Сливица;
 МЗ № 6415/обн. 14 януари 1941 г. – заличава с. Парица и го присъединява като квартал на с. Борисово;
 Указ № 317/обн. 13.12.1955 г. – заличава с. Сливица и го присъединява като квартал на с. Сливо поле;
 указ № 960/обн. 4 януари 1966 г. – уточнява името на с. Стефан Стамболово на с. Стамболово;
 Указ № 116/обн. 06.04.1998 г. – отделя с. Сандрово и неговото землище от община Сливо поле и го присъединява към община Русе;
 Реш. МС № 781/обн. 10.12.2002 г. – признава с. Сливо поле за гр. Сливо поле;
 Указ № 51/обн. 05.03.2004 г. – отделя с. Черешово и неговото землище от община Кубрат, област Разград и го присъединява към община Сливо поле, област Русе.

Население 

Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г., по населени места (подредени по численост на населението):

Вероизповедания 
Численост и дял на населението по вероизповедание според преброяването на населението през 2011 г.:

Транспорт 
През общината преминават частично 2 пътя от Републиканската пътна мрежа на България с обща дължина 37,1 km:
 участък от 21,8 km от Републикански път II-21 (от km 12,5 до km 34,3);
 началният участък от 15,3 km от Републикански път III-2102 (от km 0 до km 15,3).

Топографска карта

Източници

Външни препратки